
Text rozhodnutia
Súd: Krajský súd Bratislava Spisová značka: 2CoZm/32/2016 Identifikačné číslo súdneho spisu: 1514220270 Dátum vydania rozhodnutia: 12. 06. 2017 Meno a priezvisko sudcu, VSÚ: JUDr. Ľubica Krišková ECLI: ECLI:SK:KSBA:2017:1514220270.3 Opravné uznesenie Krajský súd v Bratislave v senáte zloženom z predsedníčky senátu JUDr. Ľubici Kriškovej a členiek senátu JUDr. Oľgy Bahníkovej a JUDr. Ľubici Břouškovej v právnej veci žalobcu: PROFI CREDIT Slovakia, s.r.o., Bratislava, Pribinova 25, IČO: 35 792 752, zastúpený advokátom JUDr. Andreou Cvikovou, Bratislava, Kubániho 16, proti žalovanému: R. H., Q.. XX.XX.XXXX, H. XXX/XX, E., zast. JUDr. Peter Rybár, s.r.o., Kuzmányho 29, Košice, o zaplatenie 15.153,80 Eur s príslušenstvom na základe zmenky, o vydaní opravného uznesenia, takto r o z h o d o l : Krajský súd v Bratislave opravuje prvý výrok rozsudku tunajšieho súdu č.k. 2CoZm/32/2016-147 zo dňa 11.04.2017 tak, že správne má znieť: „Krajský súd v Bratislave rozsudok Okresného súdu Bratislava V č.k. 3CbZm/341/2015-109 zo dňa 17.12.2015 potvrdzuje.“ o d ô v o d n e n i e : 1. Krajský súd v Bratislave ako súd odvolací svojím rozhodnutím zo dňa 11.04.2017 č.k. 2CoZm/32/2016-147 rozhodol, že napadnutý rozsudok súd prvej inštancie potvrdzuje a žalobcovi priznal náhradu trov odvolacieho konania v plnom rozsahu. 2. Podľa § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 3. V danej veci v prvom výroku rozsudku odvolacieho súdu došlo k zrejmej nesprávnosti spočívajúcej v tom, že bol nesprávne uvedený rozsudok súdu prvej inštancie. Správne malo byť uvedené č.k. 3CbZm/341/2015-109 zo dňa 17.12.2015. 4. Rozhodnutie odvolacieho súdu bolo prijaté v pomere hlasov 3 : 0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

